
L’Alba no ho sabia, però a dins hi tenia un volcà. 

Saps què és un volcà? Diguem que és una 

muntanya que pot ser que estigui molt tranquil·la, 

però que de tant en tant s’enrabia i treu foc. 

Doncs l’Alba en tenia un a dins, més o menys 

entre el melic i les costelles.

I no només un volcà. També hi tenia un camp de 

pipiripips, un riu ple d’aigua i un mar blau i tranquil. 

I també boira. I núvols roses i d’altres de ben grisos. 

El volcà no treia foc perquè sí. A vegades ho feia perquè l’Alba 

tenia molta son i estava cansada, o perquè tenia molta gana, 

o perquè un nen li havia pres la joguina preferida.

Altres vegades, treia foc perquè els pares marxaven a 

treballar i la feien anar a l’escola quan ella, en realitat, 

volia quedar

-

se a casa en pijama i jugar tot el dia.

Hi havia moltes coses que no li agradaven, 

a l’Alba. Aleshores, aquell volcà que tenia 

entre el melic i les costelles s’encenia fins 

que explotava.

Quan el volcà entrava en erupció, l’Alba s’espantava 

i patia, tot alhora. No li agradava treure foc pels 

queixals, perquè el foc crema i fa mal, però no sabia 

com fer

-

s’ho.

